|  |  |
| --- | --- |
| CILJNA SKUPINA | 9+ |
| NASLOV | Tudi jaz sooblikujem svet |
| TRAJANJE AKTIVNOSTI | 45 min |
| UČNI CILJI | Namen delavnice je predstaviti koncept globalnega učenja in številne teme, ki jih obravnava.Cilj: preko opisovanja svojih vsakodnevnih navad učenci spoznajo, da so naravne surovine in živa bitja, tudi sami, medsebojno povezana in odvisna drug od drugega in našega skupnega planeta Zemlje. Udeleženci spoznajo, da njihove navade in življenski stil neposredno vplivajo na svetovne dogodke in na odnos človeka z naravo tako na lokalni kot na globalni ravni.Delavnica je primerna kot uvod v globalno učenje. Po tej začetni aktivnosti lahko nadaljujete s katerokoli temo globalnega učenja, ki jo lahko navežemo na zadnji del te aktivnosti/delavnice.  |
| MATERIALI | Papir A4, večbarvni post-it listki, velik zemljevid sveta (v Gall-Petersovi projekciji), večbarvna pisala, selotejp, plakat, plakat z koncepti globalnega učenja. |
| PRIPRAVA |  |
| IZVEDBA | 1. Udeleženci sedijo v krogu, s hrbti obrnjenimi proti sredini kroga, razdelimo jim A4 papir in barvna pisala. Vsak udeleženec naj na list papirja zapiše 5 stvari/navad, ki jih počnejo vsak dan (umivanje zob, pitje kave/čaja, kuhanje kosila, telefoniranje, poslušanje glasbe, gledanje TV-ja, nakupovanje, učenje...) (3 min) 2. Udeleženci naj izberejo 3 od 5 navad. Za vsako od treh navad/stvari, ki so jih izbrali, napišejo 3 predmete/pripomočke/potrebščine, ki jih za to potrebujejo (npr. zobna ščetka, voda, brisača, majica, elektrika, čevlji, denar, kruh, kava, čaj, postelja, telefon, prenosnik…) (5 min) 3. Udeleženci si vzamejo čas in premislijo, v katerih državah so bile ti predmeti/pripomočki/potrebščine proizvedeni in jih zapišejo na post-it listke (vsako državo na poseben post-it listek) (5 min) 4. V sredino kroga razgrnite velik zemljevid sveta in označite našo državo z post-it listkom, na katerem je napisano “JAZ”.5. Nato se udeleženci obrnejo z obrazom nazaj proti sredini kroga. Vsak od njih navede eno od stvari/navad, ki jih je izbral in 3 stvari, ki jih potrebuje, da to opravi.(5-10 min) 6. Nato udeleženci svoje post-it listke položijo na zemljevid po državah. Skupaj pogledamo katere države so označili in katere stvari/pripomočke/potrebščine so bile v določenih državah. (5 min) 7. Udeležence povabimo, da navedejo države, iz katerih prihajajo surovine za proizvodnjo stvari, ki jih potrebujejo (npr. bombaž, olje, pšenica, voda, koltan, kakav, palmovo olje, les…). Na post-it listke (drugačne barve kot države) zapisujte države, ki jih navajajo in jih polagajte na zemljevid. (5-10 min) 8. Poudarimo, da je večina stvari, ki jih vsakodnevno uporabljamo, proizvedena v številnih državah po svetu, ravno tako prihajajo surovine zanje iz držav širom sveta. Vsak vzame konček volne in povežemo sebe (listek z napisom “JAZ”) z državami, iz katerih prihajajo surovine. Tako dobimo vizualno sliko prepletenosti in soodvisnosti. (5-10 min)  |
| VLOGA UČITELJA | Fasilitira proces. |
| MOŽNI IZZIVI IN KAKO JIH NASLOVITI | / |
| ORODJA ZA DISKUSIJO | 9. Udeležencem pokažemo plakat s koncepti globalnega učenja, npr. globalizacija, mednarodna trgovina potrošništvo, človekove pravice, trajnostni razvoj, družbene pravice, enakost spolov, medkulturni dialog, raznolikost, (ne)odgovoren življenjski stil, itd. Vprašamo jih, kako smo kot posamezniki povezani s temi koncepti in kaj lahko sami storimo za bolj pravičen in trajnosten svet. (Stopnja težavnosti diskusije je odvisna od starosti udeležencev in časa, ki ga imamo na voljo za diskusijo.) |